-
- “Batondaki na elimo santu” - Tópesa litatoli (bt)
-
[Etanda na lokasa 25]
BAYUDA NA MEZOPOTAMIA MPE NA EZIPITO
Buku moko (The History of the Jewish People in the Age of Jesus Christ [175 L.T.B.–135 T.B.]) elobi boye: “Baasulia mpe bato ya Babilone bamemaki bato ya bokonzi ya mabota zomi [ya Yisraele], mpe ya bokonzi ya Yuda na boombo na Mezopotamia, na Media mpe na Babilonia; mpe bambula mingi na nsima, bana na bango bazalaki kaka kofanda na mikili wana.” Ezera 2:64 elobi ete kaka Bayisraele 42 360, elongo na basi mpe bana na bango nde bazongaki na Yerusaleme na mobu 537 L.T.B., nsima ya boombo na Babilone. Flavius Josèphe alobi ete na ekeke ya liboso T.B., bankóto ya Bayuda bazalaki “kofanda na Babilonia.” Kati na ekeke ya misato tii ekeke ya mitano T.B., Bayuda wana basalaki buku oyo ebengami “Talmud de Babylone.”
-
-
- “Batondaki na elimo santu” - Tópesa litatoli (bt)
-
[Etanda na lokasa 26]
LINGOMBA YA BOKRISTO NA ETÚKÁ YA PONTI
Na kati ya bato oyo bayokaki lisukulu ya Petro mokolo ya Pantekote ya mobu 33 T.B., ezalaki na Bayuda oyo bautaki na Ponti, etúká moko oyo ezalaki na nɔrdi ya Azia Moke. (Mis. 2:9) Emonani ete bamosusu kati na bango bamemaki nsango malamu na mboka na bango, mpamba te, na kati ya bakristo oyo Petro atindelaki mokanda na ye ya liboso, ezalaki mpe na bandimi “oyo bapalangani” na bisika lokola Ponti.* (1 Pe. 1:1) Mokanda na ye emonisi ete bakristo yango bazalaki ‘koyoka mawa na komekama ndenge na ndenge’ mpo na kondima na bango. (1 Pe. 1:6) Ekoki kozala ete komekama yango esangisaki mpe botɛmɛli ná minyoko.
-
unk lin_Latn unk lin_Latn lin_Latn lin_Latn unk unk lin_Latn unk lin_Latn lin_Latn lin_Latn unk